Lakinskų tvenkinys
54°25′6″ š. pl. 23°17′58″ r. ilg.﻿ / ﻿54.41833°š. pl. 23.29944°r. ilg.﻿ / 54.41833; 23.29944 Lakinskų tvenkinys – tvenkinys Lietuvoje, Kalvarijos savivaldybėje, 4,5 km į rytus nuo Kalvarijos. Sudarytas užtvenkus Šešupės upę (Nemuno intakas) 242,8 km nuo jos žiočių. Tvenkinio ilgis iš pietų į šiaurę – 1,32 km, plotis – iki 0,08 km. Altitudė 99,2 m. Vakarinis krantas aukštas. Krantai daugiausia apaugę medžiais ir krūmais. Rytinėje pakrantėje telkšo 3 nedideli tvenkiniai, stūkso miškas, įsikūręs Barauskų kaimas, vakarinėje pakrantėje plyti dirbami laukai. Tvenkinys įrengtas 1935 m., o 150 kW galios mažoji hidroelektrinė pastatyta 2003 m.